Document ID: 31979R1250

KOMISSION ASETUS (ETY) N:o 1250/79,
annettu 26 päivänä kesäkuuta 1979,
siemenalan tasoitusmaksuista
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71 (), sellaisena kuin se on viimeksi muutettuna asetuksella (ETY) N:o 234/79 (), ja erityisesti sen 6 artiklan 5 kohdan,
sekä katsoo, että
asetuksen (ETY) N:o 2358/71 6 artiklan 3 kohdassa säädetään, että siemeneksi tarkoitetun kolmannesta maasta tulevan hybridimaissityypin vapaasti rajalla -tarjoushinnan, johon on lisätty tullit, ollessa vastaavaa viitehintaa alhaisempi, tästä maasta tulevan hybridin tuonnista peritään tasoitusmaksu noudattaen tullien vakiinnuttamisesta GATT-sopimuksen (tullitariffeja ja kauppaa koskeva yleissopimus) yhteydessä syntyviä velvoitteita noudattaen; tämä tasoitusmaksu on yhtä suuri kuin viitehinnan ja vapaasti rajalla -tarjoushinnan, johon on lisätty tullit, välinen erotus,
komission asetuksessa (ETY) N:o 1249/79 () vahvistetaan siemeneksi tarkoitetun hybridimaissin viitehinta markkinointivuodeksi 1979/1980,
vapaasti rajalla -tarjoushinnat laaditaan kunkin viejävaltion osalta kaikkien käytettävissä olevien tietojen perusteella; nämä tiedot täsmennetään komission asetuksen (ETY) N:o 1665/72 () 1 artiklan 1, 2 ja 3 kohdassa; saman asetuksen 3 artiklan nojalla vapaasti rajalla -tarjoushinnat laaditaan kunkin viejävaltion osalta kyseisten tuotteiden 1 ja 2 artiklan säännösten mukaisesti laskettujen suotuisimpien ostomahdollisuuksien perusteella; näiden hintojen laskemisessa ei oteta huomioon tietoja, jotka koskevat tarjouksia, joilla ei ole markkinoilla taloudellista vaikutusta, erityisesti niihin liittyvän vähäisen määrän vuoksi,
asetuksen (ETY) N:o 1665/72 2 artiklan mukaisesti olisi mukautettava hintoja koskevia tietoja, jotka viittaavat muuhun kuin yhteisön vapaasti rajalla -vaiheeseen; saman asetuksen 4 artiklan 2 kohdan mukaisesti tasoitusmaksua muutetaan silloin, kun vapaasti rajalla -tarjoushinnan todetaan tuntuvasti vaihtelevan,
kaikkien mainittujen säännösten soveltaminen tietoihin, joita komissiolla on nykyisin käytössään, johtaa vahvistamaan tasoitusmaksun tiettyjen hybridityyppien osalta tämän asetuksen liitteessä esitettyihin määriin,
tämän vuoksi olisi kumottava komission asetus (ETY) N:o 68/79 (), sellaisena kuin se on viimeksi muutettuna asetuksella (ETY) N:o 962/79 (), jossa vahvistettiin tasoitusmaksut edelliselle kaudelle, ja
tässä asetuksessa säädetyt toimenpiteet ovat siementen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Siemenalalla sovellettavat tasoitusmaksut vahvistetaan liitteessä.
2 artikla
Kumotaan asetus (ETY) N:o 68/79.
3 artikla
Tämä asetus tulee voimaan 1 päivänä heinäkuuta 1979.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä kesäkuuta 1979.

Labels: 3
17
6